Dunyoning eng badavlat ayollari roʻyxati
Forbes jurnali har yili dunyodagi eng badavlat milliarder ayollar reytingini tuzib chiqadi. Ushbu roʻyxatni tuzishda yiliga bir marta, odatda mart oyida Forbes tomonidan eʼlon qilingan statik reytingdan foydalaniladi. 2021-yil 17-mart holatiga koʻra dunyoning eng badavlat kishilari roʻyxatida 328 nafar ayol bor edi va 2020-yilning mart oyida bu koʻrsatkich 241 tani tashkil etgan edi. 2021-yildan beri Fransua Bettenkur Meyers dunyoning eng badavlat ayoli sifatida qayd etiladi. 2021-yilgi umumiy milliarderlar roʻyxatiga koʻra, ayollar milliarderlar guruhining 11,9 foizini tashkil qiladi. Barcha milliarder ayollarning yarmidan koʻpi merosxoʻrlar yoki boyligining 30 foizdan koʻp qismi meros boʻlib qolgan. Umumiy milliarder ayollar guruhida milliarderlarning 16,9 foizi bu darajaga oʻzi mustaqil erishgan va 53,5 foizi 2017-yil holatiga koʻra meros va oʻz boyliklari kombinatsiyasi orqali shu darajaga erishgan. 2020-yil 18-mart holatiga koʻra dunyoning eng badavlat ayollari roʻyhatida Alice Walton birinchi oʻrinni egallayotgan edi. 2021-yilga kelib Françoise Bettencourt Meyers dunyoning eng badavlat ayollari roʻyhatida birinchilikka koʻtarilib oladi va Alice Walton 2-oʻringa tushib qoladi.